laion/Wikipedia-Exotic huggingface dataset:
ডাকোটা জনসন

ডাকোটা মেই জনসন (জন্ম ৪ অক্টোবর, ১৯৮৯) একজন আমেরিকান অভিনেত্রী এবং মডেল। তিনি অভিনেতা মেলানি গ্রিফিথ এবং ডন জনসন এর মেয়ে। তিনি তার মায়ের পাশাপাশি কমেডি-নাটক ক্রেজি ইন অ্যালাবামা (১৯৯৯) তে অভিনয়ের মধ্য দিয়েই আত্নপ্রকাশ করেন এবং ২০০৬ সালে মিস গোল্ডেন গ্লোব এর জন্য মনোনীত হন।। তিনি উচ্চ মাধ্যমিক স্নাতক ডিগ্রি শেষ করে সোশাল নেটওয়ার্ক (২০১০), বিস্টলি (২০১১) , ২১ জাং স্ট্রিট (২০১২), নীড ফর স্পীড (২০১৪) এবং স্বল্পকালীন কমেডি বেন ও কেট (২০১২-২০১৩) এসব চলচ্চিত্রে অভিনয়ের মাধ্যমে পুনরায় অভিনয়ে ফিরে যান। তিনি ২০১৫ সালে ফিফটি শেডস অব গ্রে নামক রোমান্টিক নাটকীয় চলচ্চিত্রে এনেস্টেসিয়া স্টিল নামে প্রধান চরিত্রে অভিনয় করে আন্তজার্তিক ভাবে ব্যাপক খ্যাতি অর্জন করেন, তার এই খ্যাতির জন্য সেই বছরেই তিনি প্রিয় নাটকীয় চলচ্চিত্র অভিনেত্রী হিসেবে পিপল চয়েস অ্যাওর্য়াড এ বিজয়ী এবং রাইজিং স্টার হিসেবে বাফটা রাইজিং স্টার পুরস্কার এ মনোনীত হন। একই বছর তিনি ব্লাক মাস এন্ড ব্লাক স্প্লাস এর অংশ হন। এছাড়াও তিনি রোমান্টিক কমেডি মুভি হাও টু বি সিঙ্গেল (২০১৬), একই চরিত্র এনেস্টিসিয়া স্টিল নামে ফিফটি শেডস ডার্কার (২০১৭) এবং আসন্ন চলচ্চিত্র ফিফটি শেডস ফ্রিড (২০১৮)-এ তিনি অভিনয় করবেন। ডাকোটা মেই জনসন অক্টোবর ৪, ১৯৮৯-এ অস্টিন, টেক্সাসে জন্মগ্রহণ করেন। তার মা-বাবা হচ্ছেন অভিনেতা মেলানি গ্রিফিত এবং ডন জনসন। তিনি সাবেক বিজ্ঞাপন নির্বাহী ও পিটার গ্রিফিত ও অভিনেত্রী টিপি হেড্রেন এ নাতনী। তার সাবেক সৎপিতা হচ্ছেন অভিনেতা আন্তোনিয়ো ব্রান্দেরাস। জনসন এস্পেন কমিউনিটি স্কুল এ পড়াশুনা করেছেন, যযা এস্পেন, কলোরাডোতে অবস্থিত। এরপর তিনি ক্যালিফোর্নিয়ার মন্টেরিতে অবস্থিত সান্তা ক্যাটালিনা স্কুল এ ভর্তি হন সান্তা মনিকা, ক্যালিফোর্নিয়া-তে অবস্থিত নিউরোডস হাই স্কুল-এ ভর্তি হওয়ার পূর্বে। শৈশবে তিনি একজন ভালো নাচিয়ে ছিলেন। ১২ বছর বয়সে অন্যান্য বিখ্যাত ব্যক্তিদের সন্তানদের সঙ্গে টিন ভোগ এ ফটোশ্যুটের মাধ্যমেই মডেলিংয়ের প্রতি তার আগ্রহ জন্মে। "Dakota Johnson: Biography"। TVGuide.com। ২০১৩-০৭-৩০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২, ২০১৩।  "Melanie Griffith and Dakota Johnson – Like Mother, Like Daughter – Hollywood's Hottest Moms"। InStyle। এপ্রিল ১৭, ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ১৮, ২০১১।  "Interview"। Aspen Peak। পৃষ্ঠা 146। এপ্রিল ১২, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৩।  "Dakota Mayi Johnson's Profile, Biography & Heritage"। Katagogi। ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ জুন ২১, ২০১৪।  "Interview"। Aspen Peak। পৃষ্ঠা 146। এপ্রিল ১২, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৩।  উইকিপিডিয়ার সহপ্রকল্পেডাকোটা জনসন কমন্স হতে মিডিয়া উইকিউপাত্ত হতে উপাত্ত ইন্টারনেট মুভি ডেটাবেজে ডাকোটা জনসন (ইংরেজি) Dakota Johnson at Yahoo! Movies রটেন টম্যাটোসে ডাকোটা জনসন (ইংরেজি)
স্ট্রাবো

স্ট্রাবো (খ্রিস্টপূর্ব ৬৩/৬৪ - ২৪ খ্রিষ্টাব্দ) ছিলেন একজন প্রখ্যাত ভূগোলবিদ এবং ভূগোল বিষয়ক প্রথম বিশ্বকোষ "দ্যা জিওগ্রাফিকা" রচয়িতা। ভূগোলবিদ স্ট্র‍্যাবো তার লিখিত গ্রন্থ জিওগ্রাফিয়াতে প্রাকৃতিক নিয়ন্ত্রণবাদ ব্যাখ্যা করেছেন। তিনি বলেছেন, পৃথিবীর মধ্যস্থলে উষ্ণমন্ডল অবস্থিত হওয়ায় সেখানে কোন মানুষ বসবাস করতে পারেনা। নাতিশীতোষ্ণ মন্ডলে মানুষ বাস করে এবং শীতল মন্ডলে মানুষের বসবাস সম্ভব নয়। এছাড়া তিনি রোমের উত্থান ও গৌরবদীপ্ত ইতালীর ক্ষেত্রে তার অবস্থান, ভূ-প্রকৃতি জলবায়ুর প্রভাবের কথা ব্যাখ্যা করার চেষ্টা করেছেন। Strabo (meaning "squinty", as in strabismus) was a term employed by the Romans for anyone whose eyes were distorted or deformed. The father of Pompey was called "Pompeius Strabo". A native of Sicily so clear-sighted that he could see things at great distance as if they were nearby was also called "Strabo." ইসলাম, মো: জহিরুল; নাহার, মোহাম্মদ হুমায়ুন; কবীর; জাহান, শারমিন (২০১৭)। পরিবেশ ভূগোল। স্বজন প্রকাশনী। পৃষ্ঠা ৬১। আইএসবিএন আইএসবিএন-৯৮৪-৮৭২৭-০২-১৮ |আইএসবিএন= এর মান পরীক্ষা করুন: invalid character (সাহায্য)।
রুহুল আমিন (বীর বিক্রম)

একই নামের অন্যান্য ব্যক্তিবর্গের জন্য দেখুন রুহুল আমিন। শহীদ রুহুল আমিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ রুহুল আমিনের জন্ম নোয়াখালী জেলার চাটখিল উপজেলার নোয়াখালা ইউনিয়নের সিংবাহুড়া গ্রামে। তার বাবার নাম জালাল আহমেদ মুন্সি এবং মায়ের নাম ফাতেমা খাতুন। তার স্ত্রীর নাম স্ত্রী তাজনাহার বেগম। পাকিস্তান সেনাবাহিনীতে চাকরি করতেন রুহুল আমিন। ১৯৭১ সালে কর্মরত ছিলেন চট্টগ্রাম সেনানিবাসে। মুক্তিযুদ্ধ শুরু হওয়ার আগে ছুটি নিয়ে বাড়িতে আসেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ২ নম্বর সেক্টরের অধীন রাজনগর সাবসেক্টর এলাকায় যুদ্ধ করেন তিনি। নোয়াখালী জেলার সোনাইমুড়ি, বগাদীয়া, বেগমগঞ্জ, চাটখিল ও রামগঞ্জে বিভিন্ন স্থানে পাকিস্তান সেনাবাহিনীর বিরুদ্ধে সাহসিকতার সঙ্গে যুদ্ধ করেন। কয়েকটি যুদ্ধে তিনি অসাধারণ রণকৌশল ও বীরত্ব প্রদর্শন করেন। প্রতিরোধ যুদ্ধকালে তার দলনেতা ছিলেন সুবেদার লুৎফর রহমান। নভেম্বর মাসে রুহুল আমিনকে মুক্তিবাহিনীর একটি গেরিলা দলের দলনেতা করে রামগঞ্জ এলাকায় পাঠানো হয়। সেখানে ছিল পাকিস্তান সেনাবাহিনীর শক্ত প্রতিরক্ষা অবস্থান। ১৯৭১ সালের ২৫ নভেম্বর রুহুল আমিন তার দল নিয়ে রামগঞ্জের পাকিস্তান সেনাবাহিনীর অবস্থানে আক্রমণ করেন। বাজার ও গোডাউন এলাকায় ছিল পাকিস্তানি সেনাদের প্রতিরক্ষা অবস্থান। আক্রমণ শুরুর আগে মুক্তিযোদ্ধারা স্থানীয় জনসাধারণকে নিরাপদ স্থানে সরিয়ে দেন। ভোররাতে পাকিস্তানি সেনাদের অবস্থানে তারা প্রচণ্ড আক্রমণ চালান। পাকিস্তানি সেনারাও পাল্টা আক্রমণ করে। দুই দিন টানা যুদ্ধ চলার পর ২৭ নভেম্বর থেকে পাকিস্তানি সেনাদের অবস্থান থেকে পাল্টা গুলিবর্ষিত হচ্ছিল না। এতে মুক্তিযোদ্ধারা দলনেতা রুহুল আমিনসহ সবাই চিন্তিত হয়ে পড়লেন। একপর্যায়ে তিনি সহযোদ্ধাদের গুলি চালাতে বন্ধ করতে বললেন। এর পরেও পাকিস্তানি সেনাদের দিক থেকে কোনো গোলাগুলি হলো না। দুঃসাহসী রুহুল আমিন সহযোদ্ধাদের নির্দেশ দিলেন নিজ নিজ অবস্থানে থাকার জন্য। আর নিজেই দেখার জন্য ক্রলিং করে এগিয়ে গেলেন সামনে। এক পর্যায়ে উঠে হেঁটে যেতে থাকলেন। তারপর হঠাৎ ব্রাশফায়ারের শব্দ। আত্মরক্ষার চেষ্টা করেও রুহুল আমিন ব্যর্থ হলেন। গুলি এসে লাগল তার তলপেট, বুক আর পায়ে। মাটিতে লুটিয়ে পড়লেন তিনি। এদিকে মুক্তিযোদ্ধারা দলনেতাকে হারিয়ে কিছুটা হকচকিত। তবে তাৎক্ষণিক পাল্টা আক্রমণ শুরু করলেন। গোলাগুলি চলতে থাকল। এই ফাঁকে কয়েকজন মুক্তিযোদ্ধা ক্রলিং করে এগিয়ে গেলেন রুহুল আমিনের কাছে। তাকে উদ্ধার করে নিয়ে এলেন। কিন্তু ততক্ষণে অতিরিক্ত রক্তক্ষরণে তিনি নেতিয়ে পড়েছেন। সহযোদ্ধারা চেষ্টা করলেন তাকে বাঁচাতে। কিন্তু তাদের সব চেষ্টা ব্যর্থ হলো। সন্ধ্যায় তিনি মারা যান। সেদিন রাতেই রামগঞ্জ মুক্ত হয়। পরে সহযোদ্ধারা তার মরদেহ পাঠিয়ে দেন গ্রামের বাড়িতে। পারিবারিক কবরস্থানে তাকে সমাহিত করা হয়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৮-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
৪৫নং ওয়ার্ড, ঢাকা দক্ষিণ সিটি কর্পোরেশন

৪৫ নং ওয়ার্ড হল ঢাকা দক্ষিণ সিটি কর্পোরেশনের এক নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ৮১ নং ওয়ার্ড ছিল। মেগাসিটি ঢাকার গেন্ডারিয়া থানায় ওয়ার্ড নং ৪৫ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। ঢাকা দক্ষিণ সিটি কর্পোরেশন দক্ষিণের ৪৫ নম্বর ওয়ার্ডটি পুরান ঢাকার গেন্ডারিয়া ও এর আশপাশের ডিস্টিলারি রোড, (গেন্ডারিয়া), ধুপখোলা,দীননাথ সেন রোড, কেশব ব্যানার্জী রোড (হোল্ডিং-৯২-৯৯), শশীভূষণ চ্যাটার্জি লেন, রজনী চৌধুরী রোড, সরাফতগঞ্জ লেন, এস কে দাস রোড এলাকা নিয়ে গঠিত। এই ওয়ার্ডের মোট আয়তন ১৬৪ একর বা ০.৫৪৩ বর্গ কি. মি.। রাস্তার পরিমাণ ৩২.৪৮ কি.মি.। জনসংখ্যা প্রায় ২ লাখ। ভোটার সংখ্যা ২৮৭৩২ জন, পুরুষ ১৪৬৯৫ জন এবং মহিলা ১০৯৬০ জন। হোল্ডিং সংখ্যা ২৪০০। ওয়ার্ডটিতে ৫ টি সরকারি প্রাথমিক বিদ্যালয়, ১টি উচ্চ বিদ্যায়, ১ টি কলেজ রয়েছে। খেলার মাঠ ৩ টি। নির্বাচনের ফলাফল "Geographic coordinates of Dhaka, Bangladesh" (ইংরেজি ভাষায়)। DATEANDTIME.INFO। সংগ্রহের তারিখ ৭ জুলাই ২০১৬।  "লোকেশন ও আয়তন"। ঢাকা দক্ষিণ সিটি কর্পোরেশন। সংগ্রহের তারিখ ১৪ নভেম্বর ২০১৮।  "সিংহভাগ কাউন্সিলর পদে আওয়ামী লীগের জয়"। দৈনিক ইত্তেফাক। ৩০ এপ্রিল ২০১৫। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।  ঢাকা প্রবেশদ্বার
যাবিদ

যাবিদ (আরবি: زبيد‎‎; যেবিদ'ও উচ্চারণ করা হয়) ইয়েমেনের পশ্চিম উপকূলীয় সমভূমিতে অবস্থিত একটি শহর যার জনসংখ্যা প্রায় ৫২,৫৯০ জন। এটা ইয়েমেনের প্রাচীনতম শহরগুলির মধ্যে অন্যতম। ১৯৯৩ সাল থেকে এটি একটি ইউনেস্কো বিশ্ব ঐতিহ্যবাহী স্থান। ২০০০ সালে একে বিপদাপন্ন বিশ্ব ঐতিহ্য হিসেবে তালিকাভুক্ত করা হয়। ৬২৮ সালে ইসলামের নবী মুহাম্মাদ এর অনুসারী আবু মুসা আশারি বিখ্যাত মসজিদটি নির্মাণ করেন। ১৩ থেকে ১৫ শতাব্দী পর্যন্ত শহরটি ইয়েমেনের রাজধানী ছিলো। শহরটির নামকরণ করা হয়েছে ওয়াদি যাবিদের নামানুসারে। ওয়াদি যাদি হচ্ছে শহরটির দক্ষিণের উপত্যকা। শহরটি ইয়েমেনের প্রাচীন শহরগুলোর অন্যতম। নবী মুহাম্মাদ এর একজন সাহাবী আবু মুসা আশারি ছিলেন যাবিদ শহরের এবং ৬২৮ সালে এখানে পবিত্র মসজিদ গড়ে তোলা হয়। এটা ইসলামের ইতিহাসে নির্মিত পঞ্চম মসজিদ। ১৩ শতক থেকে ১৫ শতক পর্যন্ত যাবিদ ইয়েমেনের রাজধানী ছিলো এবং এটা আরব ও মুসলিম বিশ্বের কেন্দ্র ছিলো। কারণ যাবিদ বিশ্ববিদ্যালয় ও ইসলামী শিক্ষার কেন্দ্র হিসেবে এটা সুপরিচিত ছিলো। এটা ৮১৯-১০১৮ সাল পর্যন্ত যিয়াদিদ রাজবংশ এবং ১০২২-১১৫৮ সাল পর্যন্ত নাজাহিদ রাজবংশের রাজধানী ছিলো। বর্তমানে এটা আধুনিক ইয়েমেনের বুদ্ধিবৃত্তি এবং অর্থনৈতিক সীমারেখা। ইয়েমেনের পশ্চিম উপকূলীয় সমভূমিতে যাবিদ শহরের জনগোষ্ঠীর সংখ্যা ৫২,৫৯০ জন। ১৯৯৩ সালে ইউনেস্কো যাবিদ কে বিশ্ব ঐতিহ্যবাহী স্থান হিসেবে ঘোষণা করে। যাবিদ শহরের বিখ্যাত মসজিদটি শহরের অন্যতম আকর্ষণ। এর বিশ্ববিদ্যালয়টিও উল্লেখযোগ্য। ২০০০ সালে যাবিদকে বিপদাপন্ন বিশ্ব ঐতিহ্য স্থানের তালিকায় অন্তর্ভুক্ত করা হয়। কারণ ইয়েমেনীয় সরকার স্থানটি সংরক্ষণে কার্যকরী উদ্যোগ নিতে ব্যর্থ হয়। শহরের প্রায় ৪০% বাড়ি ভেঙে আধুনিক ভবন তৈরি করা হয়েছে। অন্যান্য বাড়ি এবং প্রাচীন স্থাপনাগুলো ক্ষয়ের পথে। শহর কর্তৃপক্ষ যদি শহরটির প্রাচীন স্থাপনা সংরক্ষণে আন্তরিক না হয় তবে শহরটি বিশ্ব ঐতিহ্যের তকমা হারাতে পারে। ১৯২০ সালে যাবিদ নীল উৎপাদনে আরবের দুটি স্থানের মধ্যে একটি ছিলো। এছাড়া যাবিদে তুলা চাষ ও উৎপাদন হয়। আল আশাইর মসজিদের দেয়াল আল আশাইর মসজিদ যাবিদের রাস্তা ঐতিহাসিক স্থাপণা ছাদ "Najahid Dynasty." Encyclopædia Britannica Online, 14 April 2006. Eickelman, Dale F. "The Middle East and Central Asia." (Prentice Hall, Upper Saddle River: 2002) population of Zabid "Decision : CONF 002 XI Inscription: Historic Town of Zabid (Yemen)"। unesco.org। ১৯৯৩।  Prothero, G.W. (১৯২০)। Arabia। London: H.M. Stationery Office। পৃষ্ঠা 85।
গ্রেস রোড

গ্রেস রোড (ইংরেজি: Grace Road) ইংল্যান্ডের লেস্টারে অবস্থিত ক্রিকেট মাঠ। সম্প্রচারস্বত্ত্বের কারণে বর্তমানে এ স্টেডিয়ামটি ফিশার কাউন্টি গ্রাউন্ড, গ্রেস রোড নামে পরিচিতি পাচ্ছে। লিচেস্টারশায়ার কাউন্টি ক্রিকেট ক্লাবের প্রধান অনুশীলনী মাঠ এটি ও এর প্রশাসনিক কর্মকাণ্ডও এখানে সম্পাদিত হয়। রাটল্যান্ডের ডিউকের কাছ থেকে ১৮৭৭ সালে লিচেস্টারশায়ার কাউন্টি ক্রিকেট ক্লাব কর্তৃপক্ষ জমি ক্রয় করে। এ জমিতেই গ্রেস রোড নির্মাণ করা হয়েছিল। এরপর £৪০,০০০ পাউন্ডের ন্যায় বিরাট অঙ্কের অর্থ বিনিয়োগ করে ক্রিকেট ক্লাব, অ্যাথলেটিক ট্র্যাক ও হোটেল নির্মাণে ব্যয় করা হয়। তিন মাস পর এ মাঠে প্রথম খেলা অনুষ্ঠিত হয়। এতে সফরকারী অস্ট্রেলিয়া দলকে লিচেস্টারশায়ার পরাজিত করে। ব্যাপকভাবে বিশ্বাস করা হয় যে, এ রোডের নাম স্থানীয় এক ভূমি মালিকের নামানুসারে হয়েছে; বিখ্যাত ক্রিকেট তারকা ডব্লিউ. জি. গ্রেসের নামানুসারে নয়। ১৯০১ সালে গ্রেস রোডের স্থান পরিবর্তন করে লিচেস্টারশায়ার কর্তৃপক্ষ। এর প্রধান কারণ ছিল সরকারি পরিবহনের দুষ্প্রাপ্যতায় স্বল্প দর্শক সমাগম। তারা আয়ালস্টোন রোডের কাছাকাছি স্থানান্তরিত হয়। ফলে, এটি শহরের কেন্দ্রস্থলের বেশ কাছাকাছি এলাকায় অবস্থান নেয়। দ্বিতীয় বিশ্বযুদ্ধের পর ১৯৪৬ সালে তারা পুনরায় গ্রেস রোডে চলে যায়। এরপর থেকেই তারা সেখানে অবস্থান করছে ও ১৯৬৬ সালে জমি ক্রয় করে। ১৯৪৮ সালে সফরকারী অস্ট্রেলিয়া দলের বিপক্ষে খেলা দেখতে রেকর্ডসংখ্যক ১৬,০০০ দর্শকের সমাগম ঘটে। ১, ৩ ও ৪ মে অনুষ্ঠিত ঐ খেলায় লিচেস্টারশায়ার (১৩০ ও ১৪৭) ‘অপরাজেয়’ নামে খ্যাত ডন ব্র্যাডম্যানের অস্ট্রেলিয়া (৪৪৮) দলের কাছে ইনিংস ও ১৭১ রানে পরাজিত হয়। এ পর্যন্ত তিনটি একদিনের আন্তর্জাতিক অনুষ্ঠিত হলেও কোনটিতেই ইংল্যান্ড দলের সম্পৃক্ততা ছিল না। ১৯৮৩ সালের ক্রিকেট বিশ্বকাপের বি গ্রুপের খেলায় ভারত-জিম্বাবুয়ের মধ্যে অনুষ্ঠিত হয়। এতে ভারত ৫ উইকেটে বিজয়ী হয়েছিল। ১৯৯৯ সালের ক্রিকেট বিশ্বকাপের দুইটি খেলা এখানে অনুষ্ঠিত হয়েছিল। ১৯ মে, ১৯৯৯ তারিখে একই দল দ্বিতীয়বারের মতো মুখোমুখি হয়। তবে, গ্র্যান্ট ফ্লাওয়ারের দূর্দান্ত ক্রীড়ানৈপুণ্যে জিম্বাবুয়ে ৩ উইকেটে বিজয়ী হয়েছিল। এরপর ২৭ মে, ১৯৯৯ তারিখে স্কটল্যান্ডকে ৮ উইকেটে পরাজিত করে ওয়েস্ট ইন্ডিজ। খেলায় কোর্টনি ওয়ালশ ৩/৭ লাভ করেছিলেন। http://www.leicestershireccc.co.uk/news/2016/january/landmark-deal-sees-ground-become-the-fischer-county-ground-grace-road.html Grounds - Grace Road, Leicester "History of Leicestershire"। ২০ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Main Developments at Grace Road 1878-2007"। ১১ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  উইকিমিডিয়া কমন্সে গ্রেস রোড সংক্রান্ত মিডিয়া রয়েছে। জো বার্নস ২০১৭ মহিলা ক্রিকেট বিশ্বকাপ ১৯৪৮ অস্ট্রেলিয়া ক্রিকেট দলের ইংল্যান্ড সফর
মুজিবুর রহমান (চিকিৎসা বিজ্ঞানী)

মুজিবুর রহমান (মৃত্যু: ২৯ জুন ২০১৫) ছিলেন একজন বাংলাদেশী চিকিৎসা বিজ্ঞানী। তিনি প্রথম ইনস্টিটিউট অফ পোস্ট গ্র্যাজুয়েট মেডিকেল অ্যান্ড রিসার্চে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) রক্তদান কেন্দ্র স্থাপন করেন। সমাজসেবায় অবদানের জন্য বাংলাদেশ সরকার ২০১৪ সালে তাঁকে একুশে পদকে ভূষিত করে। মুজিবুর সিলেট জিলা স্কুল থেকে মেট্রিকুলেশন পাস করেন। পরে তিনি আসামের গুয়াহাটির বেরি-হোয়াইট স্কুল অব মেডিসিনে (পরবর্তীতে গুয়াহাটি মেডিকেল কলেজ নামকরণ করা হয়) চার বছর চিকিৎসা বিষয়ে পড়াশুনা করেন। তিনি ১৯৫২ সালে তৎকালীন পূর্ব পাকিস্তানে (বর্তমান বাংলাদেশ) ফিরে আসেন এবং তিন বছর মিডফোর্ড হাসপাতাল (বর্তমান স্যার সলিমুল্লাহ মেডিকেল কলেজ) যোগ দেন। এসময়ে তিনি ১৯৬২ সালে রেলওয়ে হাসপাতাল ও রাজশাহী মেডিকেল কলেজ এ ব্লাড ব্যাংক স্থাপনে ভূমিকা রাখেন। ১৯৬৪ সালে তিনি গ্লাসগো বিশ্ববিদ্যালয় থেকে স্নাতক এবং দক্ষিণ ও দক্ষিণ-পূর্ব এশিয়ার প্রথম ব্যক্তি হিসেবে রক্তবিজ্ঞান ও রক্তদান বিষয়ে পিএইচডি লাভ করেন। গ্লাসগো বিশ্ববিদ্যালয় থেকে ফিরে এসে মুজিবুর রহমান ঢাকা মেডিকেল কলেজ এর রক্তদান কর্মকর্তা হিসেবে যোগ দেন। ১৯৮২ সালে তিনি সরকারি চাকুরি থেকে অবসর নেন। সরকারি চাকুরি করার সময়ে তিনি পুরাতন বোতলের পরিবর্তে রক্ত সংরক্ষণের জন্য প্লাস্টিক ব্যাগ উদ্ভাবন করেন এবং ৩০টি রক্তদান কেন্দ্র স্থাপন করেন। তিনি ১৯৭৯ থেকে ২০০২ সাল পর্যন্ত একজন আন্তর্জাতিক বিশেষজ্ঞ হিসেবে বিশ্ব স্বাস্থ্য সংস্থার বিশেষজ্ঞ পরামর্শক প্যানেলের সম্মানিত সদস্য পদ লাভ করেন। তিনি বাংলাদেশে রক্তদান সমিতি প্রতিষ্ঠা করেন এবং প্রতিষ্ঠাকালীন সভাপতির দায়িত্ব পালন করেন। রহমান ছয়টি বই রচনা করেন, যা দেশের বিভিন্ন মেডিকেল কলেজে পড়ানো হয়। এছাড়া তিনি বাংলাদেশী আনারস থেকে ব্লাড গ্রুপিং অ্যান্টিসেরাম ও এনজাইম ব্রোমেলেইন আবিষ্কার বিষয়ে গবেষণা নিবন্ধ প্রকাশ করেছেন। তিনি বিরল রক্তের গ্রুপ বের করার জন্য বাংলাদেশী খরগোশ ও ছাগলের রক্ত থেকে এন্টি-হিউম্যান গ্লুবলিন আবিষ্কার করেন। এছাড়া তিনি দুই বাংলাদেশী পরিবারে বিরল প্রজাতির বম্বে রক্তের ধরন আবিষ্কার করেন। মুজিবুর রহমান ২০১৫ সালে ৯৬ বছর বয়সে বার্ধক্য জনিত কারণে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। তাঁকে মিরপুর শহীদ বুদ্ধিজীবী কবরস্থানে দাফন করা হয়। সমাজসেবায় একুশে পদক, ২০১৪। "Dr Mujibur Rahman"। দ্য ডেইলি স্টার। ৩০ জুন ২০১৫। সংগ্রহের তারিখ ৫ মে ২০১৭।  একুশে পদকপ্রাপ্ত সুধীবৃন্দ ও প্রতিষ্ঠান (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১। ১২ সেপ্টেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুন ২০১৪।  Rahman, Md Fazlur (৬ মার্চ ২০১৪)। "Of blood transfusion architect"। দ্য ডেইলি স্টার। সংগ্রহের তারিখ ৫ মে ২০১৭।  "Prof Mujibur Rahman dies"। নিউ এজ। ৩০ জুন ২০১৫। ১০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Ekushey Padak winner emeritus Prof Majibur Rahman passes away"। বাংলাদেশ সংবাদ সংস্থা। ২৯ জুন ২০১৫। ২০১৭-০৯-১০ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Detractors of Ekushey are enemies: Hasina"। দ্য ডেইলি স্টার। ২১ ফেব্রুয়ারি ২০১৪। সংগ্রহের তারিখ ৫ মে ২০১৭।
ফাদওয়া তুকান

ফাদওয়া তুকান (আরবি: فدوى طوقان, ১৯১৭-২০০৩), সমকালীন আরবী কবিতায় ইসলায়েলী দখলাদারিত্বের বিরুদ্ধে প্রতিরোধ আন্দোলনের প্রতিনিধিত্বের জন্য সুপরিচিত। তুকানের কবিতা ফিলিস্তিনি জনগণ, বিশেষত ইসরায়েলি দখলকৃত অঞ্চলে বসবাসরত ফিলিস্তিনিদের দুঃখ-কষ্টের স্বাতন্ত্র্যসূচক বর্ণনার জন্য সুপরিচিত। ফাদওয়া তুকান ফিলিস্তিনের নাবলুসে সম্ভ্রান্ত সম্পদশালী তুকান পরিবারে জন্মগ্রহণ করেন।  তিনি ১৩ বছর পর্যন্ত স্কুলে গিয়েছিলেন, এর পর অসুস্থতার কারণে স্কুল ত্যাগ করতে বাধ্য হন।  এরপর তার বড়ভাই ফিলিস্তিনের কবি খ্যাত ইব্রাহিম তুকান তার শিক্ষার দায়িত্ব গ্রহণ করেন, তিনি তাকে পড়ার জন্য অনেক বই দেন এবং ইংরেজি শেখান।  ফাদওয়াকে  কবিতার সাথে যারা পরিচয় করিয়ে দিয়েছেন, ইব্রাহিম তুকান তাদের মধ্যে অন্যতম।  ফাদওয়া তুকান ঘটনাক্র্রমে অক্সফোর্ডে উপস্থিত হয়ে সেখানে ইংরেজি এবং সাহিত্য অধ্যয়ন করেন। ফাদওয়া তুকানের বড় ভাই আহমাদ তুকান জর্দানের প্রধানমন্ত্রী ছিলেন। তুকানের আটটি কবিতা সমগ্র প্রকাশিত হয়েছে, যেগুলো অনেক ভাষায় অনূদিত হয়েছে এবং আরববিশ্বে জনপ্রিয়তা অর্জন করেছে। তার বই "যুগের সাথে একাকী" (ওয়াহদী মায়াল আইয়্যাম) তে তিনি পুরুষতান্ত্রিক আরবে নারীদের যেসকল দূর্ভোগ পোহাতে হয় সেগুলোর প্রতি আলোকপাত করেছেন। ছয় দিনের যুদ্ধের পর তুকানের কবিতায় ইসরায়েলি দখলদারের অধীনে বসবাসের দূর্ভোগের প্রতি আলোকপাত করা হয়। তার অন্যতম জনপ্রিয় কবিতার বই "রাত্রি এবং অশ্বারোহী" (আল-লাইলু ওয়াল ফুরসান) তে  ইসরাইলী সামরিক শাসনধীন জীবনধারার বর্ণনা করা হয়েছে। তুকান ২০০৩ সালের ১২ই ডিসেম্বর আল-আকসা ইন্তিফাদা তুঙ্গে থাকাকালে মৃত্যু বরণ করেন, যখন তার ‍নিজ শহর নাবলুস ছিল অবরুদ্ধ। তুকান ফিলিস্তিনিদের প্রতীক এবং "আরবী সাহিত্যের অন্যতম প্রসিদ্ধ ব্যক্তিত্ব" হিসেবে পরিগণিত হন। আমার ভাই ইব্রাহিম (আখী ইব্রাহীম) (১৯৪৬) যুগের সাথে একাকী (ওয়াহদী মায়াল আইয়্যাম) (১৯৫২) আমি তাকে পেয়েছি (ওয়াজাদতুহা) (১৯৫৭) আমাদেরকে ভালোবাসা দাও (১৯৬০)  বদ্ধ দরোজার সামনে (আমামাল বাবিল মুগলাক) (১৯৬৭). রাত্রি এবং অশ্বারোহী (আল-লাইলু ওয়াল ফুরসান) (১৯৬৯) জুলাই এবং অন্যান্য বিষয়  (তামূয ওয়াশ শাইউল আখার) (১৯৮৯) শেষ সুর (অাল-লাহনুল আখীর) (২০০০)  তুকান, ফাদওয়া: আত্মজীবনী: একটি পাহাড়ি ভ্রমণ: কঠিন ভ্রমণ (আরবি রিহলাতুন জাবালিয়াতুন রিহলাতুন সা’বাতুন, ইংরেজি A Mountainous Journey) "Fadwa Touqan"। Words Without Border। ২০০৭-০৬-০৭ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৫।  Lawrence Joffe (২০০৩-১২-১৫)। "Obituary"। The Guardian। সংগ্রহের তারিখ ২০০৭-০৭-১৫।  "সংরক্ষণাগারভুক্ত অনুলিপি"। ১৯ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  Samar Attar: A discovery voyage of self and other: Fadwa Tuqan's sojourn in England in the early sixties, Arab Studies Quarterly (ASQ), Summer, 2003. Lawrence Joffe Obituary in The Guardian, 15 December 2003
সনি ইয়েই

সনি ইয়েই (ইংরেজি: Sony YAY) হলো একটি ভারতীয় সাবস্ক্রিপশন টেলিভিশন যা শিশুদের লক্ষ্যে তৈরি করা হয়েছে, এই চ্যানেলটি সনি পিকচার্স নেটওয়ার্ক ইন্ডিয়া দ্বারা পরিচালিত। এই চ্যানেল চালু করা হয় ১৮ই এপ্রিল ২০১৭ সালে ৷ গুরু অর ভোলে ‌পাপ-ও-মিটার প্রিন্স জয় অর দুমদার ভীরু সব ঝোলমাল হেই কিকো এন্ড সুপার স্পিডো ফাব৫ মিশন ট‍্যাঙ্গো অগি আ্যন্ড দ্যা ককরোচেস নারুতো(সিজন ১) ট্রাক মেহতা ওবোচামা কুন হ্যারি আ্যন্ড বানি(নাম চেঞ্জ করা হয়েছে) ধাককি চিক্কি আরট জিনিয়াস লালোন সিঞ্চান "Sony to shift Animax channel to SonyLiv"। Indian Television Dot Com (ইংরেজি ভাষায়)। ২০১৭-০৪-১৩। সংগ্রহের তারিখ ২০১৯-০৯-১৮।  অফিসিয়াল ওয়েবসাইট
প্রবর্তক সংঘ

প্রবর্তক সংঘ একটি হিন্দু সামাজিক জাতীয়তাবাদী প্রতিষ্ঠান যার প্রতিষ্ঠাতা স্বাধীনতা সংগ্রামী মতিলাল রায়। ভারতের স্বাধীনতা আন্দোলনের ইতিহাসে প্রবর্তক সংঘ একটি গুরুত্বপূর্ণ স্থান অধিকার করে আছে। ১৯২০ সালে হুগলী জেলার চন্দননগরে মতিলাল রায় প্রবর্তক সংঘ স্থাপন করেন। ফরাসী অধ্যুষিত চন্দননগরে ভারতীয় বিপ্লবীদের অন্যতম আশ্রয়স্থল ছিল প্রবর্তক সংঘ। মতিলাল, ঋষি অরবিন্দ ঘোষ দ্বারা প্রভাবিত ছিলেন। ১৯২৫ সালে তিনি সংঘগুরু ও সংস্থার প্রধান আধ্যাত্মিক ব্যক্তি হয়ে ওঠেন। স্বাধীনতা আন্দোলনের যুগে এই সংঘে বিভিন্ন সময় আশ্রয় নিয়েছেন শতাধিক বিপ্লবী। ১৯২৭ খ্রিষ্টাব্দের মে মাসে রবীন্দ্রনাথ ঠাকুর এই সংঘের প্রার্থনা ঘরের ভিত্তিপ্রস্তর স্থাপন করেছিলেন। সংঘের মুখপত্র প্রবর্তক পত্রিকার সম্পাদনার দায়িত্বে ছিলেন প্রবীন বিপ্লবী ও বোমা বিশারদ মণীন্দ্রনাথ নায়েক প্রবর্তক সংঘ একটি সামাজিক ও জনকল্যাণকর প্রতিষ্ঠান। দেশবাসীর সামাজিক, আধ্যাত্মিক ও অর্থনৈতিক উন্নয়ন, শিক্ষা প্রদান, পত্রিকা প্রকাশ, কুটীর ও ক্ষুদ্র শিল্প স্থাপন ছিল এই সংঘের কাজ। প্রবর্তক সংঘের একাধিক শাখা প্রতিষ্ঠা ভারতের হয় নানা জায়গায়। ময়মনসিংহ, চট্টগ্রাম, বর্ধমান, অবিভক্ত ২৪ পরগনা, হাওড়া, ফরিদপুর এমনকি বার্মার রেঙ্গুনেও এর শাখা ছিল। চট্টগ্রাম শাখার দায়িত্বে ছিলেন বিপ্লবী মহিমচন্দ্র দাশগুপ্ত। প্রবর্তক ব্যাংক ও ইনসুরেন্স কোম্পানী, পাট কারখানা, খাদি বস্ত্রবয়ন, স্ব নির্ভর প্রকল্প ইত্যাদির সাথে যুক্ত ছিলেন প্রবর্তক সংঘের নেতারা। মন্দির, গ্রন্থাগার, ছাপাখানা, বৃদ্ধাশ্রম, ছাত্রাবাস স্থাপন করা হয় এই সংস্থার নামে। সারা বাংলা জুড়ে ২১ টি শিক্ষা প্রতিষ্ঠান স্থাপন করে প্রবর্তক সংঘ। সংঘের লাভজনক ব্যবসার আয় থেকে এই বিদ্যালয়গুলির ব্যয় বহন হতো। সংস্থার মুখপত্রের নাম ছিল 'প্রবর্তন'। দেশভাগের পরে প্রবর্তক সংঘের কাজকর্ম হ্রাস পায়। ১৯৫৯ সালে মতিলাল রায়ের মৃত্যুর পর অলাভজনক প্রতিষ্ঠানগুলি বন্ধ হয়ে যায় ও সংঘের কর্মকাণ্ড প্রধান কেন্দ্র চন্দননগর অভিমুখী হয়ে পড়ে। ১৯৬৩ তে সংস্থার ব্যাংক ব্যবসা ইউনাইটেড ইন্ডাস্ট্রিয়াল ব্যাংকের সাথে মিশে কাজ করতে থাকে। ১৯৬৫ সালে জুট কারখানাটি সোহনলাল মিল ও পরে বহুজাতিক সংস্থা অধিগ্রহণ করে। চট্টগ্রাম প্রবর্তক সংঘ বাংলাদেশ মুক্তিযুদ্ধকালে আক্রান্ত হয়। ১৯৭১ সালে সংঘের সকল কর্মকর্তাকে হত্যা করা হয়। এসব ঘটনায় প্রবর্তক সংঘের কার্যকলাপ ব্যাপকভাবে ক্ষতিগ্রস্ত হয়ে পড়ে। সংঘের প্রতিষ্ঠিত প্রেস, ব্যাংক, কুটির শিল্প, কৃষি প্রকল্প, ট্রেনিং সেন্টার, চিকিৎসা কেন্দ্র, আবাসন প্রকল্পসহ অসংখ্য প্রতিষ্ঠান প্রায় বিলুপ্ত হয়ে গিয়েছিল। Radhakrishnan, Sarvapalli (১৯৯২)। Rabindranath Tagore: A Centenary, Volumes 1861-1961। দিল্লী: সাহিত্য একাদেমী। পৃষ্ঠা ৪৬৮। আইএসবিএন 8172013329।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। বাঙালি সংসদ চরিতাভিধান। কলকাতা: সাহিত্য সংসদ। পৃষ্ঠা ৩৯০, ৩৯১। আইএসবিএন 81-85626-65-0।  "চট্টগ্রাম প্রবর্তক সংঘের উন্নয়ন কর্মকাণ্ডে প্রতিবন্ধকতা"। দৈনিক জনকণ্ঠ। ২৯ আগস্ট ২০১৫। সংগ্রহের তারিখ ৫ মে ২০১৭।
যোবায়দা হান্নান

যোবায়দা হান্নান (জন্মঃ ১৪ নভেম্বর, ১৯৪৫ – মৃত্যুঃ ২২ নভেম্বর, ২০১১) ছিলেন একজন বাংলাদেশী বরেণ্য চিকিৎসক ও সমাজসেবী। বিভিন্ন সামাজিক কর্মকান্ডে অবদানের জন্য বাংলাদেশ সরকার ২০০৪ সালে তাকে একুশে পদকে ভূষিত করে। যোবায়দা তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার মিরসরাই উপজেলায় এক সম্ভ্রান্ত মুসলমান পরিবারে জন্মগ্রহণ করেন। তার পিতা মাহফুজুল হক ছিলেন তৎকালীন পাকিস্তান সরকারের কেন্দ্রীয় স্বাস্থ্য পরিবার পরিকল্পনা ও সমাজকল্যাণমন্ত্রী। ডাঃ ওয়ালী উল্লাহের সাথে বিবাহ বন্ধনে আবদ্ধ হওয়ার পর তিনি কুমিল্লা জেলার নাঙ্গলকোট উপজেলায় আশারকোটা গ্রামে বসবাস শুরু করেন। যোবায়দা কুমিল্লা জেলার নাঙ্গলকোট উপজেলায় আশারকোটা গ্রামকে স্ব-নির্ভর এলাকা করতে ভূমিকা পালন করেন। তিনি সেখানে ১৯৮৪ সালে ডা. যোবায়দা হান্নান উচ্চ বালিকা বিদ্যালয়, ১৯৮৫ সালে ডা. যোবায়দা হান্নান মহিলা কলেজ, এবং ১৯৯০ সালে ডা. যোবায়দা হান্নান প্রাথমিক বিদ্যালয় প্রতিষ্ঠা করেন। তিনি বাংলাদেশ জাতীয় অন্ধ কল্যাণ সমিতির কুমিল্লা ইউনিটের সাধারণ সম্পাদক এবং শিশু চক্ষু ফাউন্ডেশনের সভাপতির দায়িত্ব পালন করেন। যোবায়দা হান্নান ২০১১ সালের ২২ নভেম্বর ঢাকায় মৃত্যুবরণ করেন। ঊষসী পুরস্কার, ১৯৮৫ জাতীয় অধ্যাপক মোঃ ইব্রাহিম পুরস্কার, ১৯৯৫ চট্টগ্রাম নাগরিক কমিটি কর্তৃক ত্রিরত্ন পুরস্কার, ১৯৯৬ জাতীয়ভিত্তিক সমাজসেবা পুরস্কার, ১৯৯৭ সমাজসেবায় একুশে পদক, ২০০৪ রোটারি সিড পুরস্কার, ২০০৪-০৫ অনন্যা শীর্ষ দশ পুরস্কার, ২০০৬ "মৃত্যুবার্ষিকী: যোবায়দা হান্নান"। দৈনিক প্রথম আলো। ২২ নভেম্বর ২০১৫। সংগ্রহের তারিখ ৫ মে ২০১৭।  "10 awarded Ekushey Padak"। দ্য ডেইলি স্টার। ১৭ ফেব্রুয়ারি ২০০৪। ১৪ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  মোঃ শাকিল মোল্লা (২৩ নভেম্বর ২০১১)। "দেশবরেণ্য নারী নেত্রী একুশে পদকপ্রাপ্ত ডা. যোবায়দা আর নেই"। দৈনিক জনকণ্ঠ। ২০১৬-০৮-১৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Dr Zobaida gets Rotary SEED Award"। দ্য ডেইলি স্টার। ২৭ জুন ২০০৫। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "US to continue support for polls by 2008"। দ্য ডেইলি স্টার। ১২ নভেম্বর ২০০৭। সংগ্রহের তারিখ ৫ মে ২০১৭।  "Underprivileged children to get free eye surgeries"। দ্য ডেইলি স্টার। ৩১ মার্চ ২০০৫। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "ডা. যোবায়দা হান্নান আর নেই"। কুমিল্লা ওয়েব ডট কম। ২২ নভেম্বর ২০১১। ২৯ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।  "Ten women receive Anannya award"। দ্য ডেইলি স্টার। ৩ মার্চ ২০০৬। ২৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।
অর্ক মিডিয়া ওয়ার্কস

অর্কা মিডিয়া ওয়ার্কস হল হায়দ্রাবাদ ভিত্তিক ভারতীয় চলচ্চিত্র প্রযোজনা সংস্থা। এটি প্রতিষ্ঠিত করে শবু য়ারলাগাডা, তিনি বিখ্যাত পরিচালক কে. রাঘবেন্দ্র রাও এর জামাই ২০০১ সালে। এই প্রযোজনা সংস্থাটি ২০১০ সালে ভেদম ও মর্যাদা রামান্না চলচ্চিত্র প্রযোজনা করেছে যা পুরষ্কিত হয়েছে। সংস্থাটি প্রযোজনা করেছে বহুবলী সিরিজের দুটি ছবিতেই। "Arka Mediaworks P Ltd"। linkedin.com। সংগ্রহের তারিখ ২৪ ফেব্রুয়ারি ২০১৩।  "Shobu Yarlagadda"। linkedin.com। সংগ্রহের তারিখ ২৪ ফেব্রুয়ারি ২০১৩।  "Arka Media Works"। 84ideas.com। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।  "Chitchat with Shobu Yarlagadda"। idlebrain.com। ২২ জুলাই ২০১০। সংগ্রহের তারিখ ২৫ এপ্রিল ২০১৫।  "Creativity to the fore in low budget films"। timesofindia.indiatimes.com। ৬ আগস্ট ২০১১। ২৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।